Oficialusis leidinys L 121 , 13/05/1997 p. 0014 - 0018



Susitarimas tarp Europos bendrijos ir Korėjos Respublikos dėl bendradarbiavimo ir tarpusavio administracinės pagalbos muitinių veiklos srityje EUROPOS BENDRIJA ir KORĖJOS RESPUBLIKA (toliau — Susitariančiosios Šalys), SUPRASDAMOS Europos bendrijos ir Korėjos Respublikosprekybinių ryšių svarbą ir siekdamos prisidėti prie šių ryšių darnios plėtros abiejų Susitariančiųjų Šalių naudai; ATSIŽVELGDAMOS į Susitariančiųjų Šalių bendradarbiavimo muitinės procedūrų srityje plėtojimą; LAIKYDAMOS, kad veiksmai, pažeidžiantys muitinės įstatymus, kenkia abiejų Susitariančiųjų Šalių ekonominiams, fiskaliniams ir prekybiniams interesams, ir suprasdamosmuitų ir kitų mokesčių tikslaus įvertinimo užtikrinimo svarbą; ĮSITIKINUSIOS, kad priemonės prieš tokius veiksmus gali būti veiksmingesnės bendradarbiaujant jų muitinėms; ATSIŽVELGDAMOS į tuos tarptautinių konvencijų įpareigojimus, kuriuos Susitariančiosios Šalys jau yra prisiėmusios; ir atsižvelgdamos į Muitinių bendradarbiavimo tarybos 1953 m. gruodžio 5 d. Rekomendaciją dėl administracinės tarpusavio pagalbos, SUSITARĖ: I ANTRAŠTINĖ DALIS BENDROSIOS NUOSTATOS 1 straipsnis Sąvokos Šiame Susitarime: a) "muitinės įstatymai" — tai Europos bendrijos arba Korėjos Respublikos priimtos nuostatos, reglamentuojančios prekių importą, eksportą, tranzitą ir visas kitas muitinės procedūras, tarp jų draudimo, apribojimo ir kontrolės priemones; b) "muitinė" — Europos bendrijoje — Europos Bendrijų Komisijos kompetentingos tarnybos ir Europos bendrijos valstybių narių muitinės; Korėjos Respublikoje — Korėjos muitinės tarnyba; c) "prašymą pateikusi muitinė" — Susitariančiosios Šalies kompetentinga muitinė, kuri prašo pagalbos muitinių veiklos srityje; d) "prašymą gavusi muitinė" — Susitariančiosios Šalies kompetentinga muitinė, kuri gauna pagalbos muitinių veiklos srityje prašymą; e) "asmens duomenys" — visa informacija, susijusi su asmeniu, kurio tapatybė nustatyta arba nustatoma; f) "veiksmai, pažeidžiantys muitinės įstatymus" — bet koks muitinės įstatymų pažeidimas, taip pat kėsinimasis pažeisti šiuos įstatymus. 2 straipsnis Tarptautinių konvencijų numatyti įpareigojimai Šio Susitarimo nuostatos neapriboja šio Susitarimo Susitariančiųjų Šalių įsipareigojimų pagal tarptautines konvencijas. II ANTRAŠTINĖ DALIS MUITINIŲ BENDRADARBIAVIMAS 3 straipsnis Muitinių bendradarbiavimo sritis 1. Susitariančiosios Šalys, remdamosi šio Susitarimo nuostatomis, per savo muitines: a) bendradarbiauja, kiek leidžia turimi ištekliai, atliekant tyrimus, plėtojant ir bandant taikyti naujas muitinės procedūras, mokant darbuotojus ir keičiantis jais, taip pat visose kitose srityse, kuriose gali prireikti bendrų pastangų; ir b) siekia supaprastinti, suderinti ir kompiuterizuoti muitinės procedūras, atsižvelgdamos į tai, ką šioje srityje yra nuveikusios tarptautinės organizacijos. 2. Muitinių bendradarbiavimas apima: a) keitimąsi profesiniais, moksliniais ir techniniais duomenimis, susijusiais su muitinės įstatymais; b) keitimąsi informacija apie veiksmus, kurių techninės pagalbos srityje buvo imtasi su trečiosiomis šalimis, siekiant šiuos veiksmus patobulinti. III ANTRAŠTINĖ DALIS TARPUSAVIO PAGALBA 4 straipsnis Pagalbos sritis 1. Susitariančiosios Šalys, remdamosi šio Susitarimo nuostatomis, per savo muitines: a) padeda viena kitai, siekdamos, kad muitinės įstatymai būtų tinkamai įgyvendinami, visų pirma apsaugodamos nuo veiksmų, kuriais pažeidžiami šie įstatymai, šiuos veiksmus atskleisdamos ir tirdamos; b) paprašius, teikia viena kitai pagalbą suteikdamos informaciją, kuri bus naudojama taikant ir įgyvendinant muitinės įstatymus. 2. Šiame Susitarime numatyta pagalba muitinių veiklos srityje nekeičia normų, taikomų tarpusavio pagalbai baudžiamosiose bylose. Ji taip pat netaikoma tai informacijai, kuri gaunama pasinaudojus teisėmis teisminės institucijos prašymu, nebent ši institucija su tuo sutiktų. 3. Pagalba taip pat apima: a) keitimąsi informacija ir patirtimi, naudojant sulaikymo ir tikrinimo įrangą; b) muitinės įstatymų taikymo metodus, kurie gali būti naudingi stabdant muitinės įstatymų pažeidimus, visų pirma techninėmis pagalbinėmis priemonėmis, padedančiomis kovoti su tokiais pažeidimais; ir c) naujų kovos su pažeidimais priemonių taikymo metu atlikto stebėjimo rezultatus ir duomenis. 5 straipsnis Pagalba gavus prašymą 1. Prašymą pateikusios muitinės prašymu prašymą gavusi muitinė pateikia jai visą reikalingą informaciją, leidžiančią užtikrinti teisingą muitinės įstatymų taikymą, taip pat ir informaciją apie žinomus ar planuojamus veiksmus, kurie pažeidžia ar gali pažeisti šiuos įstatymus. 2. Prašymą pateikusios muitinės prašymu prašymą gavusi muitinės informuoja ją, ar prekės, eksportuotos iš vienos Susitariančiosios Šalies teritorijos, buvo tinkamai importuotos į kitos Susitariančiosios Šalies teritoriją, prireikus nurodydama prekėms pritaikytą muitinės procedūrą. 3. Prašymą pateikusios muitinės prašymu prašymą gavusi muitinė imasi visų reikalingų priemonių, užtikrindama, kad būtų stebima: a) fiziniai arba juridiniai asmenys, apie kuriuos yra pagrindas manyti, kad jie pažeidžia arba pažeidė muitinės įstatymus; b) vietos, kuriose prekės laikomos taip, kad tai yra pagrindas įtarti, jog tai sudaro pagrindą veiksmams, pažeidžiantiems muitinės įstatymus; c) prekių judėjimas, kai pranešama, kad tai gali būti pažeidžiantys muitinės įstatymus; ir d) transporto priemonės, apie kurias yra pagrindas manyti, kad jos buvo, yra arba galėtų būti naudojamos veiksmams, pažeidžiantiems muitinės įstatymus. 6 straipsnis Savanoriška pagalba Susitariančiosios Šalys, remdamosi nacionaliniais įstatymais, taisyklėmis ir kitais teisės aktais, teikia viena kitai pagalbą, jei mano, kad tokia pagalba reikalinga tinkamam muitinės įstatymų taikymui, ypač, kai gauna informaciją, susijusią su: a) veiksmais, kurie pažeidė, pažeidžia arba galėtų pažeisti muitinės įstatymus ir kurie galėtų dominti kitą Susitariančiąją Šalį; b) naujomis tokios veiklos priemonėmis ir metodais ir c) prekėmis, kurios žinomos kaip muitinės įstatymų pažeidimo veiklos objektas. 7 straipsnis Medžiagos pateikimas/informavimas Prašymą pateikusios muitinės prašymu prašymą gavusi muitinė, remdamasi savo įstatymais imasi visų reikalingų priemonių, kad adresatui, esančiam ar įsisteigusiam jos teritorijoje: - pateiktų visus dokumentus, - informuotų jį apie visus sprendimus, kurie yra susiję su šiuo Susitarimu. Tokiu atveju taikomos 8 straipsnio 3 dalies nuostatos. 8 straipsnis Pagalbos prašymų forma ir turinys 1. Prašymai pagal šį Susitarimą pateikiami raštu. Kartu su tokiais prašymais pateikiami dokumentai, reikalingi jiems įvykdyti. Skubiais atvejais gali būti priimami ir žodiniai prašymai, tačiau jie nedelsiant turi būti patvirtinti raštu. 2. Prašymuose, nurodytuose 1 dalyje, turi būti ši informacija: a) prašymą pateikusi muitinė; b) priemonė, kurios prašoma imtis; c) prašymo tikslas ir priežastis; d) su prašymu susiję įstatymai, taisyklės ir kiti teisės aktai; e) kuo tikslesni ir išsamesni fizinių ar juridinių asmenų, dėl kurių atliekamas tyrimas, duomenys; f) svarbių faktų ir atlikto tyrimo santrauka, išskyrus 7 straipsnyje numatytus atvejus. 3. Prašymai pateikiami prašymą gaunančios muitinės valstybine kalba arba tai muitinei priimtina kalba. 4. Jei prašymas neatitinka formalių reikalavimų, galima paprašyti jį pataisyti arba papildyti; tačiau gali būti prašoma imtis atsargumo priemonių. 9 straipsnis Prašymų vykdymas 1. Vykdydama prašymą, prašymą gavusi muitinės, bendradarbiaudama su kitais administraciniais padaliniais, kai jie negali veikti nepriklausomai, ir pagal savo kompetenciją ir turimus išteklius teikia turimą informaciją, atlieka reikiamus tyrimus ar siekia, kad jie būtų atliekami. 2. Pagalbos prašymai atliekami remiantis Susitariančiosios Šalies, į kurią kreipiamasi, įstatymais, taisyklėmis ir kitais teisės aktais. 3. Tinkamai įgalioti vienos Susitariančiosios Šalies pareigūnai gali kitos Susitariančiosios Šalies sutikimu ir jos nustatytomis sąlygomis gauti iš prašymą gavusios muitinės padalinių, už kuriuos yra atsakinga ši muitinė, informaciją, susijusią su veiksmais, pažeidžiančiais muitinės įstatymus, kuri prašymą pateikusiai muitinei reikalinga pagal šį Susitarimą. 4. Vienos Susitariančiosios Šalies pareigūnai gali kitos Susitariančiosios Šalies sutikimu ir jos nustatytomis sąlygomis dalyvauti šios Susitariančiosios Šalies teritorijoje atliekamuose tyrimuose. 10 straipsnis Teiktinos informacijos forma 1. Prašymą gavusi muitinė tyrimų rezultatus prašymą pateikusiai muitinei perduoda dokumentų, dokumentų patvirtintų kopijų, ataskaitų arba kitomis formomis, tinkamomis prašymui įvykdyti. 2. 1 dalyje nurodyti dokumentai gali būti pakeisti bet kokios formos kompiuterine informacija, skirta tam pačiam tikslui. 11 straipsnis Pagalbos teikimo išimtys 1. Susitariančiosios Šalys gali visiškai ar iš dalies atsisakyti teikti šiame Susitarime numatytą pagalbą, kai prašymas teikti pagalbą: a) reikštų Europos bendrijos valstybės narės arba Korėjos Respublikos suvereniteto pažeidimą apribojimą arba b) reikštų viešosios tvarkos, saugumo ar kitų pagrindinių interesų, visų pirma 12 straipsnio 2 dalyje numatytais atvejais, pažeidimą; arba c) būtų susijęs su kitokiu valiutos arba mokesčių reglamentavimu, negu tai numatyta muitinės įstatymuose; arba d) atskleistų pramoninę, komercinę ar profesinę paslaptį. 2. Jei prašymą pateikusi muitinė, paprašyta kitos Susitariančiosios Šalies muitinės, pati negalėtų suteikti prašomos pagalbos, pateikdama prašymą ji turi tą faktą nurodyti. Tada prašymą gavusi muitinė savo nuožiūra pati sprendžia, kaip atsakyti į tokį prašymą. 3. Prieš atsisakydama teikti pagalbą, prašymą gavusi muitinė apsvarsto, ar pagalba gali būti teikiama tomis sąlygomis ar pagal tokius reikalavimus, kurie, jos nuomone, yra reikalingi. Jei prašymą pateikusi muitinė priima pagalbą tokiomis sąlygomis ar pagal tokius reikalavimus, ji jų laikosi. 4. Kai negalima įvykdyti reikalavimo suteikti pagalbą, muitinei apie tai nedelsiant pranešama, taip pat pranešamos priežastys, kodėl atsisakyta teikti pagalbą. 12 straipsnis Keitimasis informacija ir konfidencialumas 1. Visa pagal šį Susitarimą bet kokia forma perduota informacija laikoma konfidencialia ar riboto naudojimo, atsižvelgiant į kiekvienoje Susitariančioje Šalyje taikomas taisykles. Šiai informacijai taikomas oficialaus slaptumo reikalavimas ir tokia pati apsauga kaip ir tokios pačios rūšies informacijai pagal atitinkamus informaciją gavusios Susitariančiosios Šalies įstatymus bei atitinkamas Bendrijos institucijoms taikomas nuostatas. 2. Asmens duomenimis galima keistis tik tuomet, kai Susitariančioji Šalis, gaunanti šiuos duomenis, įsipareigoja saugoti juos taip, kad tai bent jau prilygtų tai apsaugai, tuo konkrečiu atveju taikomai duomenis teikiančioje Susitariančioje Šalyje. 3. Gauta informacija naudojama tiktai šiame Susitarime numatytiems tikslams. Kai viena Susitariančioji Šalis pageidauja naudoti tokią informaciją kitais tikslais, ji raštu prašo tą informaciją pateikusios muitinės išankstinio leidimo. Tokiam informacijos naudojimui tuomet taikomi visi tos muitinės nustatyti apribojimai. 4. 3 dalies nuostatos netrukdo naudoti informaciją visuose teisminiuose ar administraciniuose procesiniuose veiksmuose, kurių vėliau imamasi dėl muitinės įstatymų pažeidimo. Kompetentinga institucija, pateikusi tokią informaciją, informuojama apie tokį jos naudojimą. 5. Susitariančiosios Šalys, pateikdamos įrodymus, ataskaitas ir parodymus, taip pat procesinių veiksmų metu ir pateikdamos kaltinimus teismuose, gali kaip įrodymais pasinaudoti gauta informacija ir tais dokumentais, kuriais buvo remiamasi pagal šio Susitarimo nuostatas. 13 straipsnis Ekspertai ir liudytojai Prašymą gavusios muitinės pareigūnas gali būti įgaliotas dalyvauti pagal jam suteiktus įgaliojimus kaip ekspertas arba liudytojas teisminiuose ar administraciniuose procesiniuose veiksmuose dėl šiuo Susitarimu numatytų dalykų, priklausančių kitos Susitariančiosios Šalies jurisdikcijai, ir pateikti tokius objektus, dokumentus ir jų autentiškas kopijas, kurių gali prireikti procesinių veiksmų metu. Pateikiant prašymą dėl pareigūno dalyvavimo, turi būti konkrečiai nurodoma, kokiais klausimais ir dėl kokių pareigų ar kvalifikacijos pareigūnas duos parodymus. 14 straipsnis Išlaidos Susitariančiosios Šalys atmeta visus viena kitos pateiktus reikalavimus dėl išlaidų, atsiradusių įgyvendinant šį Susitarimą, padengimo, išskyrus, jei prireikia, reikalavimus dėl ekspertų ir liudytojų bei vertėjų raštu ir žodžiu išlaidų padengimo, jei jie nėra valstybės tarnautojai. IV ANTRAŠTINĖ DALIS BAIGIAMOSIOS NUOSTATOS 15 straipsnis Jungtinis muitinių bendradarbiavimo komitetas 1. Įkuriamas Jungtinis muitinių bendradarbiavimo komitetas, kurį sudaro Europos bendrijos ir Korėjos Respublikos atstovai. Komitetas renkasi paeiliui Briuselyje ir Seule pagal tarpusavio susitarimą, posėdžių diena ir dienotvarkė nustatoma abipusiu susitarimu. 2. Jungtinis muitinių bendradarbiavimo komitetas rūpinasi tinkamu šio Susitarimo įgyvendinimu ir nagrinėja visus klausimus, susijusius su šio Susitarimo taikymu. Vykdant šias pareigas, Komiteto pagrindinės funkcijos yra: a) apžvelgti pasiektą pažangą muitinių bendradarbiavimo srityje pagal šį Susitarimą ir numatyti naujas sritis ir konkrečius sektorius tolesniam šio bendradarbiavimo plėtojimui; b) keistis nuomonėmis visiems rūpimais klausimais, susijusiais su bendradarbiavimu muitinių veiklos srityje, taip pat ir apie būsimas priemones bei išteklius joms įgyvendinti; ir c) bendrais bruožais rekomenduoti sprendimus, padėsiančius pasiekti šio Susitarimo tikslus. 3. Jungtinis muitinių bendradarbiavimo komitetas priima savo darbo tvarkos taisykles. 16 straipsnis Įgyvendinimas 1. Šio Susitarimo administravimas patikimas Europos Bendrijų Komisijos kompetentingoms tarnyboms ir prireikus Europos bendrijos valstybių narių muitinėms ir Korėjos Respublikos Korėjos muitinės tarnybai. Jos sprendžia dėl visų praktinių priemonių ir susitarimų, reikalingų šiam Susitarimui taikyti, atsižvelgdamos į duomenų apsaugos taisykles. 2. Susitariančiosios Šalys tarpusavyje konsultuojasi ir vėliau informuoja viena kitą apie detalias įgyvendinimo taisykles, kurios nustatomos remiantis šio Susitarimo nuostatomis. 17 straipsnis Peržiūrėjimas ar pakeitimai Susitariančiosios Šalys bet kuriuo metu gali abipusiu sutarimu šį Susitarimą peržiūrėti ar iš dalies jį pakeisti. 18 straipsnis Teritorinis taikymas Šis Susitarimas taikomas tose teritorijose, kuriose taikoma Europos bendrijos steigimo sutartis toje Sutartyje numatytomis sąlygomis, ir Korėjos Respublikos teritorijoje. 19 straipsnis Įsigaliojimas ir galiojimo trukmė 1. Šis Susitarimas įsigalioja pirmą mėnesio, einančio po tos dienos, kurią Susitariančiosios Šalys pranešė viena kitai, jog tam tikslui reikalingos procedūros baigtos, dieną. 2. Šis Susitarimas sudaromas penkerių metų laikotarpiui ir kasmet savaime atnaujinamas, jei viena iš Susitariančiųjų Šalių nenutraukia jo galiojimo pranešdama raštu prieš šešis mėnesius iki jo galiojimo pabaigos. 20 straipsnis Autentiški tekstai Šis Susitarimas sudarytas dviem egzemplioriais anglų, danų, graikų, ispanų, italų, korėjiečių, olandų, portugalų, prancūzų, suomių, švedų ir vokiečių kalbomis. Visi tekstai yra autentiški. Tai patvirtindami, toliau nurodyti tinkamai įgalioti asmenys pasirašė šį Susitarimą. Pasirašytas tūkstantis devyni šimtai devyniasdešimt septintų metų balandžio dešimtą dieną Briuselyje dviem egzemplioriais. Europos bendrijos vardu +++++ TIFF +++++ Korėjos Respublikos vardu +++++ TIFF +++++ --------------------------------------------------